สวัสดีค่ะ คืออยากจะสอบถามว่าประจำเดือนมาช้า 20 กว่าวันแล้ว คือก่อนหน้านั้นตอนเดือนพฤษภาคมตอนกลางเดือนมีเพศสัมพันธ์กับแฟนแบบใส่ถุงแต่แตกใน แต่เช็คแล้วถุงก็ไม่ได้ขาด พอมาถึงปลายเดือนพฤษภาซึ่งประจำเดือนควรมาวันที่28 แต่ก็ไม่มา ถึงลองไปซื้อตรวจครรภ์มาตรวจในวันที่ 7 ผลเป็นลบ แล้วจากนั้นประมาณกลางเดือนมิถุนาก็มีเพศสัมพันธ์แบบป้องกัน แต่เช็คแล้วถุงก็ไม่ได้ขาด แต่กังวลมากวันที่ 20 ก็ซื้อที่ตรวจครรภ์มาอีกแต่ผลก็เป็นลบ แบบนี้จะเสี่ยงตั้งครรภ์อะไรมั้ยคะ นี่ก็เกือบจะ2เดือนแล้วที่ประจำเดือนยังไม่มาเลย
สวัสดีค่ะ ถ้าขณะมีเพศสัมพันธ์มีการใส่ถุงยางอนามัยเพื่อป้องกันเอาไว้ตลอด ถุงยางไม่ขาด ไม่รั่ว โอกาสตั้งครรภ์มีได้น้อยมาก น้อยกว่า 1-2%การที่ประจำเดือนไม่มาตามรอบเดือน หรือมาช้าเกินกว่า 35 วันซึ่งถือว่าช้าผิดปกติไปแล้วนั้น อาจมีสาเหตุมาจาก การการตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลซึ่งถึงแม้มีโอกาสน้อย ควรจะต้องยืนยันเรื่องการตั้งครรภ์ก่อนว่ามีหรือไม่ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆเช่นความผิดปกติของมดลูกหรือรังไข่ที่อาจจะมีอยู่ได้ต่อไป